Temeljem članka 36. i 37. Zakona o koncesijama (Narodne novine, broj 69/17), članka 44. Zakona o komunalnom gospodarstvu (Narodne novine, broj 68/18) i članka 16. Statuta Općine Pribislavec (Službeni glasnik Međimurske županije, broj 09/13, 02/18), Općinsko vijeće Općine Pribislavec, na svojoj 11. sjednici održanoj dana 16. rujna 2019. godine donijelo je slijedeću

**ODLUKU O DAVANJU KONCESIJE**

**ZA OBAVLJANJE DIMNJAČARSKIH POSLOVA NA PODRUČJU OPĆINE PRIBISLAVEC**

1. U postupku davanja koncesije za obavljanje dimnjačarskih poslova na području Općine Pribislavec se za davanje predmetne koncesije odabire ponuditelj Dimnjačarski obrt Dragan Zdolec, Pavleka Miškine 18, Strahoninec.

2. Osnovna prava i obveze davatelja koncesije: Davatelj koncesije obvezuje se omogućiti koncesionaru obavljanje djelatnosti u skladu sa važećim propisima i odlukama davatelja koncesije. Davatelj koncesije ima pravo kontrolirati izvršavanje ugovora o koncesiji.

3. Osnovna prava i obveze koncesionara: Koncesionar se obvezuje djelatnost obavljati u skladu sa propisima imajući osobito u vidu javni karakter usluge, usluge se obvezuje izvršavati pravovremeno, stručno i kvalitetno te se obvezuje na stalno ulaganje u stručnu i tehničku sposobnost.

4. Vrsta koncesije: koncesija za javne usluge.

5. Predmet koncesije: obavljanje dimnjačarskih poslova na području Općine Pribislavec.

6. Priroda i opseg koncesije: usluga koja se obavlja u javnom interesu, usluga koja je ograničena područjem na kojemu je dodijeljena koncesija.

7. Mjesto, odnosno područje obavljanja djelatnosti koncesije: Područje Općine Pribislavec.

8. Rok na koji se daje koncesija: 10 godina.

9. Posebni uvjeti kojima tijekom trajanja koncesije mora udovoljavati odabrani najpovoljniji ponuditelj, odnosno podnositelj zahtjeva: Zahtijeva se konstantno ispunjavanje stručne i tehničke sposobnosti u razinama potrebnim za izvršavanje usluga.

10. Iznos naknade za koncesiju: 3.200,00 kn godišnje.

11. Rok u kojem je odabrani najpovoljniji odabrani ponuditelj, odnosno podnositelj zahtjeva obvezan sklopiti ugovor o koncesiji s davateljem koncesije: 10 dana od dana izvršnosti odluke o davanju koncesije.

12. Obrazloženje razloga za odabir najpovoljnije ponude: Stručno povjerenstvo za provedbu predmetnog postupka je pregledom i ocjenom ponuda utvrdilo je da je ponuda odabranog ponuditelja sukladna uvjetima i zahtjevima iz dokumentacije za nadmetanje te predložilo Općinskom vijeću kao nadležnom tijelu donošenje odluke o davanju koncesije sukladno kriteriju ekonomski najpovoljnije ponude prema dokumentaciji za nadmetanje.

13. Uputa o pravnom lijeku: Protiv ove odluke može se izjaviti žalba Državnoj komisiji za kontrolu postupaka javne nabave, Zagreb, Koturaška cesta 43/IV, u roku od 10 dana od dana objave u Elektroničkom oglasniku javne nabave sukladno propisima u javnoj nabavi.

**OPĆINSKO VIJEĆE OPĆINE PRIBISLAVEC**

KLASA: 363-03/19-01/02

URBROJ: 2109/26-19-01-04

Pribislavec, 16.09.2019. godine

Potpredsjednik Općinskog vijeća

Zoran Tomašić, mag.oec.